b'\n_START_ARTICLE_\nTj\xc3\xb6rn (munisipalidad ng Suwesya)\n_START_SECTION_\nTaladutaan\n_START_PARAGRAPH_\nDumurugtong ang Tj\xc3\xb6rn sa silangan sa pangunahing bahagi ng Suwesya sa pamamagitan ng Tulay ng Tj\xc3\xb6rn sa may munisipalidad ng Stenungsund, at sa hilaga naman sa pulo ng Orust sa pamamagitan ng Tulay ng Sk\xc3\xa5pesund. Ang Sk\xc3\xa4rhamn ay ang punungbayan nito. Karamihan ay mga pamayanang nabubuhay sa pangingisda, tulad ng R\xc3\xb6nn\xc3\xa4ng, Kl\xc3\xa4desholmen at Kyrkesund. Ang pulo ng Mj\xc3\xb6rn sa hilagang-silangang bahagi ng Tj\xc3\xb6rn ay may mga malalaking pampang-kabibe.\n_START_SECTION_\nTurismo\n_START_PARAGRAPH_\nLumulobo ang santauhan tuwing tag-araw mula 10,000 hanggang sa pagitan ng 20,000 at 30,000 dahil sa pagdating ng mga nagliliwaliw upang maglayag at lumangoy. Maraming panauhing daungan ang Sk\xc3\xa4rhamn na maaaring panuluyan ng mga naglalayag na naglalakbay sa kanlurang bayabayin ng Suwesya. Dito rin matatagpuan ang Museo ng Pangulay-tubig ng Nordiko (Akvarellmuseet).'